Annavölgy Község Önkormányzata Képviselő-testületének 
 3/2017. (IV.28.) önkormányzati rendelete

a településfejlesztéssel, településrendezéssel és településkép-érvényesítéssel

összefüggő partnerségi egyeztetés helyi szabályairól

Annavölgy Község Önkormányzata Képviselő-testülete az Alaptörvény 32. cikk (2) bekezdésében, meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, a következőket rendeli el:

1. A rendelet hatálya
1. § E rendelet hatálya Annavölgy Község településfejlesztési koncepciójának, integrált településfejlesztési stratégiájának, településrendezési eszközeinek, településképi arculati kézikönyvének és településképi rendeletének előkészítése, módosítása során a 3. § szerinti partnerekre, valamint a partnerségi egyeztetés szabályaira terjed ki.

2. § Annavölgy Község településfejlesztési koncepciójának (a továbbiakban: koncepció), integrált településfejlesztési stratégiájának (a továbbiakban: stratégia), településrendezési eszközeinek, településképi arculati kézikönyvének és településképi rendeletének vagy azok módosításának a lakossággal, érdekképviseleti, civil és gazdálkodó szervezetekkel, vallási közösségekkel történő véleményeztetése a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (a továbbiakban: Korm. rendelet) és jelen rendeletben meghatározott szabályok szerint történik.

2. A partnerek meghatározása
3. §
A partnerségi egyeztetésben az alábbi természetes személyek, jogi személyek és jogi személyiséggel nem rendelkező szervezetek (a továbbiakban: partnerek) vehetnek részt:
a)
a község közigazgatási területén állandó lakhellyel, tartózkodási hellyel, vagy ingatlantulajdonnal rendelkező természetes személyek,
b)
a községben székhellyel, telephellyel rendelkező civil szervezetek,
c)
azon építészeti, mérnöki szakmai érdekképviseleti szervek, amelyek székhelye, telephelye Annavölgy Községben található, és tevékenységük a község településfejlesztésével, településrendezésével kapcsolatos, vagy azzal összefüggésbe hozható,
d)
azon környezetvédelmi érdekek képviseletére létrehozott egyesületek, szervezetek, amelyeknek működése vagy tevékenysége a község közigazgatási területére terjed ki,
e)
a községben székhellyel, telephellyel rendelkező gazdálkodó szervezetek,
f)
a községben székhellyel, telephellyel rendelkező vallási közösségek.

3. A partnerek tájékoztatásának módja és eszközei
4. §
(1) Koncepció vagy stratégia készítése esetén a partnerek tájékoztatása – a Korm. rendelet szerinti előzetes és munkaközi tájékoztató keretében önkormányzati hirdetőtáblán és a www.annavolgy.hu honlapon, valamint egy helyi, vagy megyei lapban közzétett hirdetmény útján, továbbá lakossági fórum keretén belül szóban történik. 
(2)
A koncepció és a stratégia módosítása esetén a partnerek tájékoztatása az elkészült tervezetről – a Korm. rendelet szerinti munkaközi tájékoztató keretében önkormányzati hirdetőtáblán és a www.annavolgy.hu honlapon, valamint egy helyi, vagy megyei lapban közzétett hirdetmény útján történik.

5. §
Településképi arculati kézikönyv (a továbbiakban: kézikönyv) vagy településképi rendelet készítése vagy módosítása esetén a partnerek tájékoztatása – a Korm. rendelet szerinti előzetes tájékoztató keretében, továbbá az elkészült tervezet véleményezéséről munkaközi tájékoztató keretében önkormányzati hirdetőtáblán és a www.annavolgy.hu honlapon, valamint egy helyi, vagy megyei lapban közzétett hirdetmény útján, továbbá lakossági fórum keretén belül szóban történik.
6. §
(1) Településrendezési eszközök teljes eljárásban történő készítése, módosítása esetén a partnerek tájékoztatása – a Korm. rendelet szerinti előzetes tájékoztató keretében, továbbá az elkészült tervezet véleményezéséről munkaközi tájékoztató keretében önkormányzati hirdetőtáblán és a www.annavolgy.hu honlapon, valamint egy helyi, vagy megyei lapban közzétett hirdetmény útján, továbbá lakossági fórum keretén belül szóban történik.
 (2)
Településrendezési eszközök egyszerűsített eljárásban történő készítése, módosítása esetén a partnerek tájékoztatása az elkészült tervezet véleményezéséről – a Korm. rendelet szerinti munkaközi tájékoztató keretében önkormányzati hirdetőtáblán és a www.annavolgy.hu honlapon, valamint egy helyi, vagy megyei lapban közzétett hirdetmény útján, továbbá lakossági fórum keretén belül szóban történik.
 (3)
Településrendezési eszközök tárgyalásos eljárásban történő készítése, módosítása esetén a partnerek tájékoztatása az elkészült tervezetről – a Korm. rendelet szerinti munkaközi tájékoztató keretében önkormányzati hirdetőtáblán és a www.annavolgy.hu honlapon, valamint egy helyi, vagy megyei lapban közzétett hirdetmény útján, továbbá lakossági fórum keretén belül szóban történik.
(4)
Amennyiben a településrendezési eszköz készítése vagy módosítása a Kormány által rendeletben kihirdetett veszélyhelyzet esetén, az érintett településen a veszélyhelyzet következményeinek a felszámolása vagy a további, közvetlenül fenyegető veszélyhelyzet megelőzése miatt indokolt, a településrendezési eszközök tárgyalásos eljárásban történő készítése, módosítása esetén a partnerek tájékoztatása az elkészült tervezetről – a Korm. rendelet szerinti munkaközi tájékoztató keretében önkormányzati hirdetőtáblán és a www.annavolgy.hu honlapon közzétett hirdetmény útján történik.

(5)
Településrendezési eszközök állami főépítészi eljárásban történő készítése, módosítása esetén a partnerek tájékoztatása az elkészült tervezetről – a Korm. rendelet szerinti munkaközi tájékoztató keretében önkormányzati hirdetőtáblán és a www.annavolgy.hu honlapon közzétett hirdetmény útján történik.

7. §
(1) A hirdetménynek – előzetes tájékoztató esetén - tartalmaznia kell:
a)
a Korm. rendelet 37. § (3) bekezdésében foglaltakat,
b)
a partnerek észrevételeinek benyújtására nyitva álló határidőt és
c)
a postacímet, elektronikus levélcímet, ahova az észrevételeiket megküldhetik.

(2)
A hirdetménynek – munkaközi tájékoztató esetén - tartalmaznia kell: 

a)
az elkészült dokumentum-tervezetet,
b)
a partnerek észrevételeinek benyújtására nyitva álló határidőt és

c)
a postacímet, elektronikus levélcímet, ahova az észrevételeiket megküldhetik.

4. A javaslatok, vélemények dokumentálásának, elfogadásának

és nyilvántartásának módja
8. §
(1) A közzétett hirdetmény alapján, valamint a lakossági fórumot követően a partnerek a tájékoztatóban meghatározott, a Korm. rendelet 29/A. § (4) bekezdése szerinti határidőig írásos észrevételeket tehetnek az alábbi módokon: 

a)
papíralapon a Polgármesternek címezve, az Önkormányzati Hivatal címére - 2529 Annavölgy, Községháza köz 2. - történő megküldéssel, vagy
b)
elektronikus levélben a hirdetményben meghatározott e-mail címre történő megküldéssel.

(2)
A beérkezett javaslatokat, véleményeket a polgármester az (1) bekezdésben megjelölt határidő elteltét követően továbbítja a fejlesztési dokumentum vagy a településrendezési eszköz készítésével megbízott tervezőnek.

(3)
A tervező a véleményekkel, javaslatokkal kapcsolatos szakmai véleményét – a tervezési szerződésben megállapított határidőben - megküldi az önkormányzat részére, a Polgármesternek címezve.

(4)
A szakmai javaslatok alapján a polgármester a vélemények, javaslatok elfogadására vonatkozó döntés-tervezetet készít.

9. §
(1) A koncepció, a stratégia, a településképi arculati kézikönyv és településképi rendelet készítése vagy azok módosítása kapcsán, továbbá a településrendezési eszközök teljes, vagy egyszerűsített eljárású véleményezése során beérkezett vélemények, javaslatok elfogadásáról vagy el nem fogadásáról, az el nem fogadás indokolásáról a képviselő-testület dönt. 

(2)
Településrendezési eszköz tárgyalásos vagy állami főépítészi eljárásban történő lefolytatása esetén a beérkezett vélemények, javaslatok elfogadásáról vagy el nem fogadásáról, az el nem fogadás indokolásáról a Polgármester dönt.

10. §
(1) A beérkezett véleményeket, javaslatokat a polgármester a beérkezés sorrendjében nyilvántartja. 

(2)
A beérkezett véleményeket, javaslatokat, valamint az el nem fogadott véleményeket és javaslatokat, továbbá ezek indoklását a polgármester összesíti és nyilvántartja.

(3)
A (2) bekezdés szerinti nyilvántartás az alábbiakat tartalmazza:
a)
a véleményező, javaslattevő nevét, továbbá lakhelyét, székhelyét, vagy telephelyét,
b)
a vélemény, javaslat rövid tartalmát,
c)
annak megjelölését, hogy a vélemény, javaslat előzetes vagy munkaközi tájékoztatás során érkezett-e,
d)
a beérkezett véleményekre, javaslatokra adott válaszok rövid tartalmát, elutasítás esetén ennek indokát,
e)
a véleményt, javaslatot elfogadó, vagy elutasító képviselő-testületi határozat számát, vagy - a 9. § (2) bekezdése szerinti esetekben - a Polgármester döntésének megjelölését

(4)
Az (1) és (2) bekezdés szerinti dokumentumokat a közfeladatot ellátó szervek iratkezelésére vonatkozó szabályok szerint, az ott meghatározott határidőig kell őrizni.

5. Az elfogadott koncepció, stratégia, kézikönyv, településképi rendelet és 
településfejlesztési eszköz nyilvánosságát biztosító intézkedések
11. §
A Polgármester – a feladatkör szerint illetékes útján - gondoskodik az elfogadott koncepció, stratégia, kézikönyv, településképi rendelet és településrendezési eszköz elfogadást követő 15 napon belüli közzétételéről, a www.annavolgy.huhonlapon.

12. §
Az elfogadott koncepcióról, stratégiáról és ezek módosításáról szóló, a Korm. rendelet 30. § (13) bekezdésben foglaltak szerinti tájékoztatásról a polgármester gondoskodik.

6. Záró rendelkezések
13. §
(1) E rendelet a kihirdetését követő napon lép hatályba.

(2)
Ezen rendelet rendelkezéseit a rendelet hatályba lépését követően induló eljárásokban kell alkalmazni.

Bánhidi József 




Pöczéné dr. Csorba Erika
polgármester 

Záradék:

A rendelet kihirdetésének napja: 2017. április 28.







……………….………………..







Pöczéné dr. Csorba Erika

